ધાનાણીએ ભાજપ પર આકરા પ્રહારો કરતા જણાવ્યું હતું કે, શાપર સહિત જે જે ગોડાઉનમાં મગફળી સળગી છે તે બધાના ફોરેન્સિક રિપોર્ટ બાકી છે. સરકાર પ્રજા સમક્ષ તે રિપોર્ટ જાહેર કરે એ સિવાય સળગ્યા પહેલા સાચી મગફળી ક્યાં ગઇ અને તેનું પિલાણ ક્યાં ક્યાં થયું તેની તપાસ થઇ જ નથી તેની વિગતો પણ જાહેર થવી જોઇએ. મોટાભાગના ગોડાઉનમાં ચોપડે તો મગફળી છે પરંતુ અંદર ધૂળ અને ઢેફા જ સિવાયેલા છે. સરકારે ભર ચોમાસે ડેમ ભરી પાણી વેડફ્યું, વાહવાહી મેળવવા ચોમાસામાં ડેમ છલકાવ્યા, વરસાદ ખેંચાતા ઉભા પાકને નુકશાન પહોંચ્યું છે. વિધાનસભાની ચૂંટણી સમયે રાજકીય રોટલા શેકવા પાણી વેડફી નાખ્યું. આજે તેના પાપે જગતના તાતને ભોગવવાનો વારો આવ્યો છે.